Odpoveď nie je taká jednoduchá. Parný mop je primárne určený na odstraňovanie nečistôt z dlažby a podláh, avšak nie každého druhu. Neodporúčame používať parný mop na voskované alebo olejované podlahy. Táto povrchová úprava sa znehodnotí. Takisto je potrebná opatrnosť pri drevených podlahách, linoleách či parketách. Parný mop na ich čistenie nepoužívajte pravidelne a ak ho aj budete používať, ak je možnosť, intenzitu pary nastavte na nižšiu úroveň. Teplota pary dosahuje hodnoty cez 110 až 180° C, čo môže spôsobiť, že drevo zvlhne a podlaha sa časom poškodí.\r